

МОНГОЛ УЛСЫН ИХ ХУРЛЫН

# **ТОГТООЛ**

2018 оны 02 сарын 08 өдөр Дугаар 21 Төрийн ордон, Улаанбаатар хот

**Төрийн аудитын байгууллагын албан**

**хаагчид олгох нэмэгдлийн хэмжээг**

**тогтоох тухай**

Төрийн албаны тухай хуулийн 28 дугаар зүйлийн 28.7 дахь хэсгийг үндэслэн Монгол Улсын Их Хурлаас ТОГТООХ нь:

1.Төрийн аудитын байгууллагын албан хаагчид олгох нэмэгдлийн хэмжээг доор дурдсанаар тогтоосугай:

1/төрийн алба хаасан хугацааны нэмэгдлийг 5-25 хувиар;

2/албан ажлын онцгой нөхцөлийн нэмэгдлийг 30 хүртэл хувиар;

3/мэргэшлийн зэргийн нэмэгдлийг 35 хүртэл хувиар.

2.Төрийн аудитын байгууллагын албан хаагчид нэмэгдэл олгох журмыг холбогдох хууль тогтоомжид нийцүүлэн боловсруулж, энэ тогтоолын 1-д заасан нэмэгдлийг албан тушаалын үндсэн цалингаас тооцож 2018 оны 03 дугаар сарын 01-ний өдрөөс эхлэн олгохыгМонгол Улсын Ерөнхий аудитор /Д.Хүрэлбаатар/-т зөвшөөрсүгэй.

МОНГОЛ УЛСЫН

ИХ ХУРЛЫН ДАРГА М.ЭНХБОЛД